**Лепчанскиот**, или **роншки** (лепчанско: ; *Róng ríng*), е синотибетски јазик, дел од подгрупата на хималајски јазици. Јазикот го зборуваат Лепчаните во Сиким и во делови од Непал и Бутан.

Население
---------

Лепчанскиот се зборува од малцинското население Лепчани во Сиким, Индија. Покрај Сиким, јазикот се зборува и во Западен Бенгал и во делови од Непал и Бутан. Таму каде се зборува, јазикот се смета за староседелски и се зборувал пред навлегувањето на тибетските јазици. Лепчаните се делат на четири заедници: Ренџонгму (Сиким), Тамсангму (Калимпонг, Куресонг и Мирик,), Лами (Лам, Непак) и Прому (Бутан). Лепчаните во Индија сè поголеми од тие во Непал и Бутан. Се проценува дека има околу 53.000 Лепчани, но всушност реалната бројка на Лепчани во Индија може да е близу 30,000.

Класификација
-------------

Тешко е да се класифицира лепчанскиот јазик, но Ван Дрим (2001) предлага дека јазикот е сроден со махарирантските јазици, подгрупа на хималајските јазици. Од другата страна пак, SIL International го класифицира јазикот во групата на хималајски јазици како член на тибетско-канаурските јазици, но забележува и алтернативна класификација со наганските јазици. Јазикот покажува лексичко влијание од различни поголеми јазици.

Особености
----------

Лепчанскиот не е тонски јазик, иако има фонетски акцент кој може да биде означен со лепчанско писмо.:37 Поголем број од лексичкиот фонд на јазикот е составен од едносложни зборови.

Писмо
-----

Главна статија: Лепчанско писмо
Јазикот се пишува со лепчанско писмо. Писмото е абугида и потекнува од тибетското писмо. Раните лепчански текстови се пишувале вертикално, по принципот на кинескиот правопис. Пред создавањето на лепчанското писмо, јазикот се пишувал со тибетско писмо.

Фонологија
----------

### Согласки

|  | лабијални | дентални | алвеоларни | ретрофлексни | палатални | веларни | глотални |
| --- | --- | --- | --- | --- | --- | --- | --- |
| носни | m /m/ | n /n/ |  |  | ɲ /ny/ | ŋ /ng/ |  |
| експозивни | безвучни | p /p/ | t /t/ |  | ʈ /tr/ | c /c/ | k /k/ | ʔ /ʔ/ |
| призвучни | pʰ /ph/ | tʰ /th/ |  | ʈʰ /thr/ | cʰ /ch/ | kʰ /kh/ |  |
| звучни | b /b/ | d /d/ |  | ɖ /dr/ |  | ɡ /g/ |  |
| африкати | безвучни |  |  | ts /ts/ |  |  |  |  |
| призвучни |  |  | tsʰ /tsh/ |  |  |  |  |
| фрикати | безвучни | f /f/ |  | s /s/, ʃ /sh/ |  |  |  |  |
| звучни | v /v/ |  | z~dz /z/, ʒ /j/ |  |  |  |  |
| апроксимантни | w /w/ | l /l/ |  |  | j /y/ |  | h /h/ |
| вевни |  |  | r /r/ |  |  |  |  |

### Самогласки

|  | предни | централни | задни |
| --- | --- | --- | --- |
| затворени | i /i/, /í/ | ɯ /u/ | u /ú/ |
| полузатворено |  |  | o /o/ |
| полуотворени | e~ɛ /e/ | ǝ /a/, /â/ | ɔ /ó/ |
| отворени |  | a /á/ |  |

Наводи
------

1. 1 2 3 4  Plaisier, Heleen (2007). *A grammar of Lepcha*. Tibetan studies library: Languages of the greater Himalayan region. **5**. BRILL. ISBN 90-04-15525-2.
2. 1 2 3  Lewis, M. Paul, уред. (2009). „Lepcha". *Ethnologue: Languages of the World* (16. изд.). Dallas, Texas: SIL International. Посетено на 2011-04-16.
3. 1 2 3  „Lepchas and their Tradition". *Official Portal of NIC Sikkim State Centre*. National Informatics Centre, Sikkim. 2002-01-25. Посетено на 2011-04-16.
4. ↑  van Driem, George (2001). *Languages of the Himalayas: An Ethnolinguistic Handbook of the Greater Himalayan Region*. Brill. ISBN 90-04-12062-9.
5. ↑  Coulmas, Florian (1996). *The Blackwell Encyclopedia of Writing Systems*. Blackwell. ISBN 0-631-21481-X.

Поврзано
--------

* Портал: Јазик

* Синотибетски јазици
* Лепчанско писмо
* Лепчани

|  |  |
| --- | --- |
| 廣 | 
*Оваа статија поврзана со синотибетски јазици е никулец. Можете да помогнете со тоа што ќе ја проширите*. |

 

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* NDL: 00569418

 |

 |